tanah ing liyan nagari, myang ing manca kekes samya mèstu déya”.Ing layang Rajaputra kono uga nyebutaké kresanané Sang Prabu: dahar sega pulen wangi, jangan loncom tanpa santen, bubuk dhelé lan témpé gedhé ginorèng.Kang minangka dhaharan (panganan): ketan entèn entèn, lemper iwak pitik, ketan kolak gedhang raja.Dadi mung sarwa gampang, tur murah lan mirasa.Tanah wewengkoné praja Kasultanan dhèk semana ora dadi siji kaya saiki, jalaran lemah lenggahè ing Surakarta lan Ngayogyakarta padha pating plencat lan ora silah.Wewengkoning karajan karo karoné kena kabédakaké dadi telung warna:1. Negara yaiku kutha karajan;2. Negara Gung, tanah sakiwa tengené negara, lan3. Manca negara.Kanggo lumrah lemah lungguhé para punggawa iku ana ing negara gung, ana siji loro kang ana ing manca